turjo4nis/wikipedia-bn-dump-20250701 huggingface dataset:
মোহাম্মদ ইব্রাহিম (বীর বিক্রম)

মোহাম্মদ ইব্রাহিম (জন্ম: ১ জুন, ১৯৩৫ - মৃত্যু: ২৫ মার্চ, ২০০ ৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
মোহাম্মদ ইব্রাহিমের জন্ম নোয়াখালী জেলার  বেগমগঞ্জ উপজেলার গোপালপুর ইউনিয়নের মধুপুর গ্রামে। তার বাবার নাম আইয়ুব আলী এবং মায়ের নাম হালিমা খাতুন। তার স্ত্রীর নাম সাফিয়া বেগম। তার ছয় মেয়ে, এক ছেলে।

কর্মজীবন 
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন মোহাম্মদ ইব্রাহিম। ১৯৭১ সালে এই রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধকালে যশোরের বেনাপোলে যুদ্ধে তিনি সামান্য আহত হন। পরে  ভারতে পুনগর্ঠিত হয়ে যুদ্ধ করেন  জামালপুর জেলার কামালপুর,  মৌলভীবাজার জেলার ধলই বিওপি, সিলেট এমসি কলেজসহ আরও কয়েক স্থানে।

মুক্তিযুদ্ধে ভূমিকা 
১৯৭১ সালে সিলেট জেলার জকিগঞ্জ উপজেলার জকিগঞ্জ থানা সদর থেকে উত্তর দিকে ছিলো আটগ্রামের অবস্থান। আটগ্রামের পাশেই ছিলো চারগ্রাম। আটগ্রাম ও চারগ্রাম—দুই স্থানেই ছিল পাকিস্তান সেনাবাহিনীর পাঞ্জাব রেজিমেন্টের একদল সেনা। নিয়মিত মুক্তিবাহিনীর জেড ফোর্সের প্রথম ইস্ট বেঙ্গল রেজিমেন্টের ব্রাভো ও চার্লি কোম্পানি আটগ্রাম ও চারগ্রামে আক্রমণ করে। চার্লি কোম্পানিতে একটি প্লাটুনের নেতৃত্বে ছিলেন মোহাম্মদ ইব্রাহিম। 
২২ নভেম্বর মুক্তিযোদ্ধাদের কয়েকটি ছোট ছোট দল যার একটির নেতৃত্বে মোহাম্মদ ইব্রাহিম। তিনি তার দল নিয়ে দ্রুত আক্রমণ শুরু করলেন পাকিস্তান সেনাবাহিনীর অবস্থানে। অন্যান্য দলও আক্রমণ শুরু করল। ঝটিকা আক্রমণে পাকিস্তানি সেনারা হতভম্ভ। মুক্তিবাহিনীর প্রবল আক্রমণে নিহত ও আহত হলো বেশ কজন পাকিস্তানি সেনা। কিছুক্ষণ প্রতিরোধ চালানোর পর বাকি পাকিস্তানি সেনারা পালিয়ে গেল। যাওয়ার সময় ফেলে গেল বিপুল অস্ত্রশস্ত্র ও গোলাবারুদ। 
নভেম্বর মাসের দ্বিতীয় সপ্তাহে সিলেটের চারগ্রাম ও আটগ্রাম এলাকার শত্রুঘাঁটির ওপর আক্রমণের জন্য মুক্তিযোদ্ধারা সব কমান্ডিং অফিসার এবং কোম্পানি কমান্ডারগণ এলাকাটি ভালোভাবে রেকি করেন। ২২ নভেম্বর সকালে হাফিজ উদ্দিন আহম্মদ বীর বিক্রম ‘বি’ কোম্পানি নিয়ে আর্টিলারির সাহায্যে চারগ্রাম ঘাঁটি আক্রমণ করেন। সারা দিন প্রচণ্ড যুদ্ধের পর উক্ত ঘাঁটি দখল করে নেন মুক্তিযোদ্ধারা। শত্রুপক্ষের প্রায় ৩০ জন হতাহত হয় এবং কয়েকজনকে জীবিত অবস্থায় বন্দী করা হয়। এ ঘাঁটি থেকে প্রচুর অস্ত্রশস্ত্র, গোলাগুলি, খাদ্যদ্রব্য এবং যুদ্ধের প্রয়োজনীয় সরঞ্জাম দখল করা হয়। এ আক্রমণে সাফল্য লাভ করায় মুক্তিযোদ্ধাদের মনোবল অনেক গুণে বেড়ে যায়। এ যুদ্ধে ‘বি’ কোম্পানি অত্যন্ত সাহস ও রণকৌশল প্রদর্শন করে। একই দিনে ‘সি’ কোম্পানি ক্যাপ্টেন নূরের নেতৃত্বে আটগ্রাম ব্রিজ এলাকা আক্রমণ করে এবং দখল করে নেয়। এই স্থানেও  প্রচুর অস্ত্রশস্ত্র ও গোলাগুলি দখল করে মুক্তিযোদ্ধারা। এ যুদ্ধে বিশেষ অবদানের জন্য নূর চৌধুরী (বীর বিক্রম), আবুল হাশেম, (বীর বিক্রম), মোহাম্মদ ইব্রাহিম খেতাব পান।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
২০০৯-এ মৃত্যু
১৯৩৫-এ জন্ম
আকিজ গ্রুপ

আকিজ গ্রুপ হচ্ছে বাংলাদশের সুপ্রতিষ্ঠিত ব্যবসায় প্রতিষ্ঠান। এই পিন্ডীভূত শিল্প প্রতিষ্ঠানগুলোর মধ্যে টেক্সটাইল, তামাক, সিরামিক, প্রিন্টিং ও প্যাকেজিং, ঔষধ এবং ভোগ্য পন্য সহ আরো অনেক খাত রয়েছে। ২০০৯ সালে প্রতিষ্ঠানটি ৩৯০ মিলিয়ন ইউরো কর প্রদান করেছে এবং সর্বোচ্চ করদাতা হয়েছে, প্রতিষ্ঠানের মোট বাজেটের দুই শতাংশ দেশের জন্য দান করেছে। আকিজ গ্রুপ স্বাস্থ্যখাত, তথ্য ও যোগাযোগ, প্রযুক্তিতেও সেবা প্রদান করে।

১৯৪০ সালে আকিজ গ্রুপ প্রতিষ্ঠা লাভ করে, শিল্পপতি শেখ আকিজ উদ্দীন এই আকিজ গ্রুপ এর প্রতিষ্ঠাতা। সিগারেট ও অন্য ব্যবসায়ের অন্যান্য শাখায় প্রবেশের পূর্বে এটি ছিল শুধুমাত্র একটি পাট শিল্প। শিশু শ্রমিকদের কাজে নিয়োগ দেওয়ার জন্য প্রতিষ্ঠানটি সমালোচনার সম্মুখীন হয়েছিল

কোম্পানির তালিকা 

 আদ-দ্বীন ফাউন্ডেশন
 আকিজ অটোমোটিভ ইন্ডাষ্ট্রিজ
 আকিজ বিড়ি ফ্যাক্টরি লিমিটেড
 আকিজ সিমেন্ট কোম্পানি লিমিটেড
 আকিজ সিরামিক কোম্পানি লিমিটেড
 আকিজ কম্পিউটার লিমিটেড
 আকিজ কর্পোরেশন লিমিটেড
 আকিজ ফুড এন্ড বেভারেজ লিমিটেড
 আকিজ গ্যাস কোম্পানি লিমিটেড
 আকিজ গ্যাস স্টেশন লিমিটেড
 আকিজ হোটেল এন্ড রিসোর্টস্‌
 আকিজ ইন্সটিটিউট অব টেকনোলজি
 আকিজ জুট মিলস লিমিটেড
 আকিজ ম্যাচ ফ্যাক্টরি লিমিটেড
 আকিজ মোটরস্‌
 আকিজ পার্টিক্যাল বোর্ড ইন্ডাস্ট্রিজ লিমিটেড
 আকিজ ফার্মাসিটিউক্যালস্‌ লিমিটেড
 আকিজ প্রিন্টিং ও প্যাকেজিং লিমিটেড
 আকিজ রিয়েল স্টেট লিমিটেড
 আকিজ সিকিউরিটিজ লিমিটেড
 আজিক টেক্সটাইল লিমিটেড
 আকিজ ওয়াইল্ড লাইফ ফার্ম লিমিটেড
 আকিজ বেকার্স লিমিটেড
 আকিজ জর্দা ফ্যাক্টরি লিমিটেড
 এস.এ.এফ. ইন্ডাস্ট্রিজ লিমিটেড
 আকিজ ফাউন্ডেশন স্কুল ও কলেজ (উত্তরা,মানিকগঞ্জ এবং মোহাম্মদপুর)
 আকিজ আইডিয়াল স্কুল এন্ড কলেজ
 আকিজ রাইস মিল ইন্ডাস্ট্রিজ
 আকিজ ফ্লোর মিল ইন্ডাস্ট্রিজ
 আকিজ সিরামিক লিমিটেড
 আকিজ প্লাস্টিকস্
 আকিজ টোব্যাকো কোম্পানি লিমিটেড
 আকিজ ইঞ্জিনিয়ারিং ইনস্টিটিউট

তথ্যসূত্র 

বাংলাদেশের সম্মিলিত কোম্পানি
বাংলাদেশের পারিবারিক মালিকানাধীন ব্যবসা প্রতিষ্ঠান
১৯৪০-এ প্রতিষ্ঠিত প্রস্তুতকারক কোম্পানি
বাংলাদেশের ঔষধ প্রস্তুতকারক কোম্পানি
ঢাকা ভিত্তিক প্রস্তুতকারক কোম্পানি
বাংলাদেশের ব্যবসা প্রতিষ্ঠান
ডিয়েগো আলভারেজ (চরিত্র)

ডিয়াগো আলভারেজ হল প্রখাত সাহিত্যিক বিভূতিভূষন বন্দ্যোপাধ্যায়-এর রচিত কালজয়ী রোমাঞ্চ উপন্যাস চাঁদের পাহাড়-এর একটি গুরুত্বপূর্ণ কাল্পনিক চরিত্র।উপন্যাসে দেখা যায় ডিয়াগো আলভারেজ একজন পর্তুগিজ অভিযাত্রীক ও স্বর্ণসন্ধানী। সে শঙ্করের বন্ধু ও পরামর্শদাতা ছাড়াও হিরের অনুসন্ধানে তার সাথে যায়। তারা চাঁদের পাহাড় খুঁজতে গিয়ে রিকটারসভিল্ড-এর গহীনে প্রবেশ করে।

অন্যান

চলচ্চিত্র
চাঁদের পাহাড় উপন্যাসের উপর ভিত্তি করে নির্মিত চলচ্চিত্র চাঁদের পাহাড় -এ আফ্রিকান অভিনেতা গেরারড রুডোলফ অভিনয় করেছেন ডিয়াগো আলভারেজ চরিত্রে।.

গ্রাফিক্স উপন্যাস

গ্রাফিক্স উপন্যাসটি ২০১৪ সালে প্রকাশিত হয় চাঁদের পাহাড় উপন্যাসের উপর ভিত্তি করে।এখানেও ডিয়াগো আলভারেজকে দেখা যায় শংকর রায় চৌধুরী-এর বন্ধু হিসাবে।

তথ্যসূত্র

কল্পকাহিনীর চরিত্র
বড় হরিশপুর ইউনিয়ন

বড় হরিশপুর ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.২০।

ভৌগোলিক অবস্থান ও আয়তন 
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৮২২ একর বা ২৩.৫৬ বর্গকিলোমিটার।

প্রশাসনিক এলাকা 
বড় হরিশপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী বড় হরিশপুর ইউনিয়নের মোট জনসংখ্যা ছিল ৩৬৬৮৮ জন, যারা ৯১১৭ টি পরিবারে বসবাস করে,  যার মধ্যে পুরুষ হল ১৮৫৪১ জন এবং নারী হল ১৮১৪৭ জন।

শিক্ষা ও সংস্কৃতি 
বড় হরিশপুর ইউনিয়নের গড় সাক্ষরতা হার ৫৪.৪%। তার মধ্যে নারী শিক্ষার হার ৫২.০% এবং পুরুষ শিক্ষার হার ৫৬.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
বড় হরিশপুর ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 রাজশাহী বিভাগ

তথ্যসূত্র

বহিঃসংযোগ
বড় হরিশপুর ইউনিয়ন  — বাংলাদেশ জাতীয় তথ্য বাতায়ন

নাটোর সদর উপজেলার ইউনিয়ন
ব্রজদা

ব্রজদা একটি কাল্পনিক বাঙালী মজলিশি চরিত্র। এর স্রষ্টা সাহিত্যিক সাংবাদিক গৌরকিশোর ঘোষ।

চরিত্রচিত্রণ 
ব্রজদার আসল নাম ব্রজরাজ কারফরমা।  তিনি গল্প বলতে ভালবাসেন। ঘনাদা বা টেনিদার মতই ব্রজদা প্রবীন গল্পবাগীশ দাদা। তার অভিজ্ঞতার স্টক অঢেল। অসম্ভব ঘটনা ঘটিয়েছেন জীবনে অনেক। যেগুলোকে লেখকের ভাষায় 'গুল্প' অর্থাৎ গুল-গল্প বলা যায়। ব্রজদার নিজের কথা অনুযায়ী ব্রজদার অধিনায়কত্বে ভারত ক্রিকেটে ইংল্যান্ডের মোকাবেলা করেছিলো ইডেন গার্ডেনে ১৯৩৩ সালে। তিনি সেনাবাহিনীততে কর্মরত জামাইয়ের জন্যে ফিল্ড মার্শাল মানেকশকে সহজেই বলতে পারেন। তিনি চার্লি চ্যাপলিনের ঘনিষ্ঠ বন্ধু, মেসোপটেমিয়ার যুদ্ধে উপস্থিত ছিলেন, যোগবলে ইউরেনাস গ্রহ ঘুরে আসেন, আর্থার কোনান ডয়েলকে চিনতেন, এক কথায় ব্রজরাজ কারফরমা এক অনন্যসাধারণ চরিত্র। গৌরকিশোর ঘোষের এই চরিত্রটি বাঙালি পাঠকমহলে পরিচিত ও জনপ্রিয়। আনন্দবাজার পত্রিকার সাংবাদিক ব্রজরঞ্জন রায় এর অনুকরণে রূপদর্শী ছদ্মনামে গৌরকিশোর ঘোষ সৃষ্টি করেন এই চরিত্রটি।

কাহিনী 
ব্রজদাকে নিয়ে গৌরকিশোর ‘ব্রজবুলি’ রচনা করেন। আর একটা বই পরে বার হয়— ‘ব্রজদার গুল্পসমগ্র’। এই বইতে ১৯ টি গুল্প বা কাহিনী আছে।

চলচ্চিত্র 
১৯৭৯ সালে ব্রজদার গল্প অবলম্বনে তৈরি পরিচালক পীযূষ বসুর সিনেমা ‘ব্রজবুলি’ তৈরী হয়। নামভূমিকায় ছিলেন বাংলার খ্যাতনামা নায়ক উত্তম কুমার।

তথ্যসূত্র 

কাল্পনিক বাঙালি ব্যক্তি
কাল্পনিক হিন্দু
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত)

শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) হল ভারতের চলচ্চিত্র অভিনেত্রীদের জন্য সর্বোচ্চ সম্মানিত পুরস্কার। এটি প্রাতিষ্ঠানিকভাবে শ্রেষ্ঠ অভিনেত্রী বিভাগে রজত কমল পুরস্কার নামে পরিচিত। ভারত সরকার জাতীয় চলচ্চিত্র পুরস্কারের অংশ হিসেবে ১৯৬৮ সাল থেকে ভারতীয় চলচ্চিত্র শিল্পের মুখ্য অভিনেত্রী চরিত্রে সেরা কাজের জন্য এই পুরস্কার প্রদান করে আসছে। ১৯৫৪ সালে প্রবর্তনকালে জাতীয় চলচ্চিত্র পুরস্কারের নামকরণ করা হয়েছিল "চলচ্চিত্রের জন্য রাষ্ট্রীয় পুরস্কার" এবং রাষ্ট্রীয় পুরস্কারের অংশ হিসেবে ১৯৬৮ সালে শ্রেষ্ঠ অভিনেত্রীর পুরস্কার "শ্রেষ্ঠ অভিনেত্রি বিভাগে ঊর্বশী পুরস্কার" নামে প্রদান করা হত। ১৯৭৫ সালে ঊর্বশী পুরস্কারের পুনর্নামকরণ করা হয় "শ্রেষ্ঠ অভিনেত্রী বিভাগে রজত কমল পুরস্কার"। ২০১৮ সালের আয়োজন পর্যন্ত যৌথ পুরস্কার ও একাধিকবার পুরস্কার বিজয়ী হিসাব করে ভারত সরকার ৪১ জন ভিন্ন অভিনেত্রীকে মোট ৫২টি পুরস্কার প্রদান করেছে।

১৯৬৮ সালে ১৫তম জাতীয় চলচ্চিত্র পুরস্কারে প্রথমবারের মত শ্রেষ্ঠ অভিনেত্রী বিভাগে প্রদত্ত এই পুরস্কার লাভ করেন নার্গিস দত্ত রাত অউর দিন চলচ্চিত্রে তার কাজের জন্য। সর্বাধিক পাঁচবার এই পুরস্কার অর্জন করেন শাবানা আজমি এবং তার পরই অবস্থান করছেন তিনবার পুরস্কার বিজয়ী শারদা। এছাড়া স্মিতা পাতিল, অর্চনা, শোভনা, তাবু ও কঙ্গনা রানাওয়াত দুইবার করে এই পুরস্কার লাভ করেন। শারদা, অর্চনা ও শোভনা দুটি ভিন্ন ভাষার চলচ্চিত্রে অভিনয় করে এই পুরস্কার লাভ করেন। শারদা দুটি মালয়ালম চলচ্চিত্র: তুলাবরম (১৯৬৮) ও স্বয়ম্বরম (১৯৭২) এবং তেলুগু চলচ্চিত্র নিমজ্জনম (১৯৭৮)-এ অভিনয় করে এই পুরস্কার লাভ করেন। অর্চনা তামিল চলচ্চিত্র ভিডু (১৯৮৭) ও তেলুগু চলচ্চিত্র দাসী (১৯৮৮) চলচ্চিত্রে অভিনয় করে এই পুরস্কার লাভ করেন। শোভনা মালয়ালম চলচ্চিত্র মণিচ্চিত্রত্তারু (১৯৯৩) ও ইংরেজি চলচ্চিত্র মিত্র, মাই ফ্রেন্ড (২০০১) চলচ্চিত্রে অভিনয় করে এই পুরস্কার লাভ করেন। ২০১৮ সালের আয়োজন পর্যন্ত মনীষা উন্নি এই পুরস্কারের সর্বকনিষ্ঠ বিজেতা, যিনি মালয়ালম চলচ্চিত্র নকক্সতঙ্গল (১৯৮৬) চলচ্চিত্র অভিনয় করে ১৬ বছর বয়সে এই পুরস্কার অর্জন করেন। ২০১৮ সালের আয়োজন পর্যন্ত তিনবার যৌথভাবে দুজনকে এই পুরস্কার প্রদান করা হয়। প্রথমবার ১৯৯৭ সালে দহন চলচ্চিত্রের জন্য ইন্দ্রাণী হালদার ও ঋতুপর্ণা সেনগুপ্ত এই পুরস্কার লাভ করেন, এবং তারাই একই চলচ্চিত্রে অভিনয় করে এই পুরস্কার লাভ করেন। বাকি দুবার যৌথভাবে পুরস্কার জিতেন ২০০১ সালে তাবু ও শোভনা এবং ২০১১ সালে মিতালি জগতপ ভরদকর ও সরন্যা পোন্বন্নন।

পুরস্কার

১৯৬৭-১৯৭৯

১৯৮০-এর দশক

১৯৯০-এর দশক

২০০০-এর দশক

২০১০-এর দশক

পাদটীকা

একাধিকবার বিজয়ী

আরও দেখুন
 শ্রেষ্ঠ অভিনেত্রী বিভাগে ফিল্মফেয়ার পুরস্কার
 শ্রেষ্ঠ অভিনেত্রী বিভাগে আইফা পুরস্কার
 শ্রেষ্ঠ অভিনেত্রী বিভাগে জি সিনে পুরস্কার
 শ্রেষ্ঠ অভিনেত্রী বিভাগে স্ক্রিন পুরস্কার
 শ্রেষ্ঠ অভিনেত্রী বিভাগে স্টারডাস্ট পুরস্কার

তথ্যসূত্র

বহিঃসংযোগ
 Official Page for Directorate of Film Festivals, India
 National Film Awards Archives

জাতীয় চলচ্চিত্র পুরস্কার (ভারত)
সেরা অভিনেত্রী বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
বাক অ্যাডামস

বাক "বাকহ্যান্ড" অ্যাডামস (জন্মগত নামঃ চার্লস স্টিফেন অ্যালেন) (নভেম্বর ১৫, ১৯৫৫ – অক্টোবর ২৮, ২০০৮) একজন মার্কিন পর্নোগ্রাফি চলচ্চিত্র অভিনেতা ও পরিচালক।

কর্মজীবন 
অ্যাডামস প্রথম জীবনে একজন মুষ্টিযোদ্ধা এবং বাউঞ্চার ছিলেন। ১৯৮০ এর দশকের শুরুতে তিনি পর্নোগ্রাফি চলচ্চিত্র শিল্পে যুক্ত হন। মূলত তার বোন অ্যাম্বার লিন প্রাপ্তবয়স্ক চলচ্চিত্রে কাজ শুরু করার পর তিনি এই পেশায় আসেন। ১৯৮৮ সালে তার নির্মিত Squirt চলচ্চিত্র নির্মাণের মাধ্যমে পরিচালক হিসেবে তার আত্মপ্রকাশ ঘটে। তিনি প্রায় ৬০০টি চলচ্চিত্রে অভিনয় করেছেন এবং প্রায় ৬০টি চলচ্চিত্র পরিচালনা করেছেন।

মৃত্যু 
২০০৮ সালের ২৮শে অক্টোবর হার্টের জটিলতায় অ্যাডামস মারা যান। তিনি নর্থরিজ হসপিটাল মেডিকেল সেন্টারে মারা যান। ১৯৯০ এর দশকে তার বেশ কয়েকবার হার্ট অ্যাটাক হয়েছিলো। মৃত্যুর কিছুদিন আগে তিনি একটি স্টুডিও নির্মাণ করেছিলেন। স্টুডিওর উদ্দেশ্য ছিলো ইন্টারনেটের জন্য ভিডিও তৈরী করা।

পুরস্কার 
১) ১৯৮৭ সালে এভিএন পুরস্কার – সেরা অভিনেতা (ভিডিও) – রকি এক্স

২) ১৯৯০ সালে এক্সআরসিও পুরস্কার – সেরা যৌন দৃশ্য – দ্যা চ্যামেলিওন (টরি ওয়েলসের সাথে)

৩) ১৯৯২ সালে এভিএন পুরস্কার – সেরা অভিনেতা (ফিল্ম) – Roxy

৪) ১৯৯৫ সালে এভিএন পুরস্কার – সেরা অভিনেতা (ফিল্ম) – No Motive

৫) ১৯৯৫ সালেএক্সআরসিও হল অফ ফ্রেম -ইন্ডাকটি

৬) এভিএন হল অফ ফ্রেম ইন্ডাকটি

আরো দেখুন 
 সাবরিনা স্যাব্রোক
 ইয়াজমিন লি
 মিয়া মালকোভা

তথ্যসূত্র

বহিঃসংযোগ 
 
 
 

১৯৫৫-এ জন্ম
২০০৮-এ মৃত্যু
মার্কিন পুরুষ মুষ্টিযোদ্ধা
মার্কিন পর্নোগ্রাফি চলচ্চিত্র পরিচালক
ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
মার্কিন পর্নোগ্রাফিক চলচ্চিত্র অভিনেতা
২০শ শতাব্দীর মার্কিন অভিনেতা
২০শ শতাব্দীর মার্কিন পুরুষ ক্রীড়াবিদ
বাগবাজার ঘাট

বাগবাজার ঘাট হল উত্তর কলকাতায় হুগলি নদীর পূর্ব তীরে অবস্থিত একটি প্রাচিন ও বিখ্যাত ঘাট।এই ঘাটটি রঘু মিত্র ঘাট নামে পরিচিত ছিল।এই ঘাট ব্রিটিশ শাসনকালে কলকাতার অগ্রগতিতে গুরুত্বপূর্ণ ভূমিকা রেখেছিল।সেই সময় বাগবাজারে পন্য ও ব্যাবসিকরা এই ঘাটের দ্বারাই পৌচ্ছেছেন।

বর্তমানে এই ঘাটের পাশে একটি স্টিমার জেটি নির্মিত হয়েছে যাত্রী পরিবহনের জন্য।আর পুরোনো ঘাটটি গঙ্গা স্নাস ও গঙ্গা জল সংগ্রহ করেন হিন্দু ধর্মের মানুষ।এই ঘাটে বিভিন্ন ধর্মিও অনুষ্ঠান সম্পূর্ণ হয়।

ইতিহাস

তথ্যসূত্র

কলকাতার ঘাট
ইডেন গার্ডেন রেলওয়ে স্টেশন

ইডেন গার্ডেন্স রেলওয়ে স্টেশন হল কলকাতার একটি রেলওয়ে স্টেশন। এটি বাবুঘাট এলাকায় অবস্থিত। স্টেশনটির সাংকেতিক নাম হল ইডিজি। এই স্টেশনটির নাম রাখা হয়েছে বিশ্বের বিখ্যাত ক্রিকেট স্টেডিয়াম ইডেন গার্ডেন্স-এর নামে। এটি হুগলি নদীর তীরে বিবাদিবাগ এলাকার খুব কাছে অবস্থিত। এই স্টেশনে বিদ্যুতিক রেল চলে। এ রেলপথ কলকাতা চক্ররেল-এর অন্তর্গত। স্টেশনটি পূর্ব রেল জোনের অধীনস্থ।

তথ্যসূত্র 

কলকাতার রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
কলকাতা চক্ররেল
কলকাতার পরিবহন
রিকা হোসিমি

রিকা হোসিমি (জাপানি: 星美りか হেপবার্ন: Hoshimi Rika) একজন জাপানি এভি আইডল এবং সাবেক খোদাই মডেল।

জীবন ও কর্ম 
রিকা হোসিমি জাপানের শিজুওকা প্রিফেকচারে ১৯৯০ সালের ২০ সেপ্টেম্বর জন্মগ্রহণ করেন। ২০১০ সালের মে মাসে Emanechio (エマネチオ) ভিডিওতে কাজ করার মাধ্যমে তার আত্মপ্রকাশ ঘটে। যা শুট করা হয়েছিল ইন্দোনেশিয়ার বালি নামক দ্বীপে।

২০১১ সালের সেপ্টেম্বর মাসে তিনি প্রাপ্তবয়স্ক ভিডিওতে কাজ শুরু করেন। মুটেকির AV Decision ভিডিওতে তার অভিষেক ঘটে।

২০১৩ সালে তিনি হারুহি অগুরির যুব-ভিত্তিক নাটক চলচ্চিত্র ব্যাড কমিউনিকেশন এ কাজ শুরু করেন।

চলচ্চিত্রের তালিকা

চলচ্চিত্র 
১) ব্যাড কমিউনিকেশন (২০১৩)

২) স্কুলগার্ল! ব্ল্যাকবোর্ড জাংগল (২০১৩)

৩) মিস্টোরিয়াস গাইয়া সেন্টাই রেঞ্জার (২০১৩)

৪) আনড্রেসিং মাহজং গ্যাকুয়েন জে (২০১৩)

৫) সিস্টার অফ সামার (২০১৪)

খোদাই ভিডিও 
১) এমানেচিয়ো (E-Net Frontier, ২১ মে, ২০১০)

২) লিভিং উইথ আফ্রিকা (Air Control, ২৫শে জুলাই, ২০১০)

৩) এপ্রোচিং (Air Control, ২৫শে সেপ্টেম্বর, ২০১০)

প্রাপ্তবয়স্ক ভিডিও 
১) এভি ডিসিশন (Muteki, সেপ্টেম্বর ২০১১)

২) ফার্স্ট ইম্প্রেশন (Idea Pocket, জানুয়ারি ২০১২)

৩) বিউটিফুল আইডল স্টার রিকা (Idea Pocket, ফেব্রুয়ারি ২০১২)

৪) স্কুইড কমফোর্ট্যাবলি স্টার (Idea Pocket, মার্চ ২০১২)

৫) লেটস এট স্কুল (Idea Pocket, এপ্রিল ২০১২)

টেলিভিশন 
১) প্লিজ! ইনডেক্স ( আশাহি টিভি)

২) টক গ্রাভিউর অডিশন (ফুজি টিভি)

৩) গাইরুসা (এনটিভি)

৪) গার্লস অন ফিল্ম (এমওএনডিও২১)

৫) বোঞ্জো বিগ এডভান্স টিভি!!

৬) এনি রাব চাও (টিভি সুকাবা)

৭) পিই টাইম (টিভি সুকাবা)

৮) শেক! ফ্রি টিভি

৯) র‍্যাংক কিংডম (টিবিএস)

১০) পিচ হুইসপার (এমওএনডিও২১)

কাজ

ফটো বই 
 স্টারিকা (জুলাই ২০১১, photographed by: K. Yamaguchi), 
 ＊　ａｓｔｅｒｉｓｋ (সেপ্টেম্বর ২০১২, photographed by: Nogawa Isamu),

ম্যাগাজিন 
১) ইয়ং জাম্প "স্কুলগার্ল ইউনিফর্ম ন্যাশনাল কালেকশন" (সুয়েইশা)

২) ইয়ং ম্যাগাজিন "গার্লস বুটা ফাইন ব্ল্যাক" (কোডানসা)

৩) স্পা! (ফুসো)

আরো দেখুন 
 মিয়া মালকোভা
 সাবরিনা স্যাব্রোক
 অ্যালেক্স জর্ডান
 এরিকা বুইয়ার

তথ্যসূত্র

বহিঃসংযোগ 
  

১৯৯০-এ জন্ম
জীবিত ব্যক্তি
জাপানি পর্নোগ্রাফিক চলচ্চিত্র অভিনেত্রী
জাপানি নারী প্রাপ্তবয়স্ক মডেল
ত্রিকূট পাহাড়

ত্রিকূট পাহাড় ভারতের ঝাড়খণ্ড রাজ্যের দেওঘর শহর থেকে ১০ কিমি দূরত্বে দুমকা যাওয়ার পথে অবস্থিত একটি পাহাড়। এটির তিনটি শৃঙ্গ আছে, যা থেকে ত্রিকূট নামটি এসেছে। পাহাড়ের উপরে ঘন জঙ্গলের মধ্যে ত্রিকূটাচল মহাদেবের মন্দির আছে। সবচেয়ে উঁচু শৃঙ্গটি সমুদ্রপৃষ্ঠ থেকে ২৪৭০ ফিট ও মাটি থেকে ১৫০০ ফিট উঁচু। তিনটির মধ্যে দুটিতে ট্রেকিং করা যায় ও একটিতে খাড়াইয়ের জন্য হেঁটে ওঠা যায়না।

২১ জুলাই ২০০৯ সালে প্রধান শৃঙ্গটিতে একটি রোপওয়ে চালু করা হয়। ২৬ কেবিনবিশিষ্ট এই রোপওয়েটি ২৫১২ ফিট লম্বা ও মাটি থেকে ১২৮২ ফিট উচু অবধি ওঠে। এটি ঝাড়খণ্ডের প্রথম রোপওয়ে। ত্রিকূট পাহাড় ঝাড়খণ্ডের একটি জনপ্রিয় পর্যটন কেন্দ্র হিসেবে পরিচিত।

ধর্মীয় গুরুত্ব 
ত্রিকুট পাহাড় (ত্রিকুট পর্বত) দেওঘর থেকে 10 কিলোমিটার দূরে অবস্থিত অনেক হিন্দু তীর্থস্থানগুলির মধ্যে একটি ।

হিন্দু লিপি রামায়ণ অনুসারে, রাবণ , লঙ্কার (বর্তমানে শ্রীলঙ্কা ) রাজা ছিলেন শিবের সবচেয়ে শ্রদ্ধেয় ভক্ত । ধ্বংসের ভগবানকে মুগ্ধ করার জন্য রাজা কয়েক হাজার বছর ধরে তীব্র তপস্যা করেছিলেন এবং তাঁর প্রশংসায় গান গেয়েছিলেন। তাঁর সম্পূর্ণ ভক্তি এবং তাঁর স্তোত্রের সুরে খুশি হয়ে শিব তাঁর কাছে একটি ইচ্ছা চাইলেন। রাবণ অবশ্য ভগবানের জন্য লঙ্কায় তাঁর সাথে যেতে চেয়েছিলেন, অন্য সমস্ত হিন্দু দেবদেবীকে স্তব্ধ করে দিয়েছিলেন। শিব যদিও শান্ত ছিলেন এবং তাঁর সাথে যেতে রাজি হন তবে শিব লিঙ্গ আকারে এবং একটি শর্তে। রাবণ যদি যাত্রার সময় কোনো কারণে শিবলিঙ্গকে অন্য কোনো স্থানে রাখে, তাহলে সেই লিঙ্গসেখানে স্বয়ং অনন্তকালের জন্য প্রতিষ্ঠিত হবে আর কখনো উপড়ে ফেলা যাবে না। লঙ্কেশ্বর তা মেনে নিয়ে যাত্রা শুরু করলেন। যাইহোক, তার সমুদ্রযাত্রার মাঝখানে, রাবণের এই আকস্মিক তাগিদ ছিল নিজেকে মুক্ত করার জন্য। তার চোখ পড়ে ত্রিকূট পাহাড়ে যেখানে তিনি শীর্ষে অবতরণ করেছিলেন, তাই ত্রিকূট পাহাড়ের একটি পয়েন্টকে রাবণের হেলিপ্যাড বলা হয়। বিভ্রান্ত রাজা, শিবের অবস্থার কথা স্মরণ করে, জীবনের কোনো চিহ্ন খোঁজার চেষ্টা করেন যা আপাতত লিঙ্গ ধারণ করতে পারে কিন্তু ব্যর্থ হয়। পরিশেষে, তিনি এলাকাটি বিস্তৃত দেখার জন্য একটি দৈত্যে পরিণত হন এবং দেওঘরের মাঠে একটি ছোট ছেলেকে তার গবাদি পশু নিয়ে দেখেন এবং সাহায্যের জন্য অনুরোধ করেন। ছেলেটি, যে আসলে ভগবান গণেশের জন্মদাত্রী ছিল, রাজি কিন্তু শুধুমাত্র রাবণ 3 ডাকের পর লিঙ্গ দখল করতে ফিরে আসার শর্তে। অসহায় রাজা আবার রাজি হলেন এবং তার ব্যবসা শুরু করলেন। কিন্তু যেহেতু তার ভিতরে গঙ্গা প্রবাহিত হচ্ছিল, তাই প্রত্যাশার চেয়ে বেশি সময় লেগেছিল। কয়েক ঘন্টা পরে যখন রাবণ শিবলিঙ্গটি ফিরিয়ে নিতে ফিরে আসেন, তখন তিনি ক্ষিপ্ত হয়ে ওঠেন কারণ বালকটি ইতোমধ্যে মাটিতে রাখা লিঙ্গটি নিয়ে চলে গেছে। রাবণ আবার উত্থানের জন্য সর্বাত্মক চেষ্টা করেছিল কিন্তু শিবের কথায় সত্য, প্রতিষ্ঠা ইতোমধ্যেই হয়ে গিয়েছিল। ক্লান্ত ও হতাশ হয়ে, রাবণ লিঙ্গের উপর ঘুষি মারেন, এটিকে মাটিতে আরও শিকড় দিয়ে ছেড়ে দেন। এই কারণেই দেওঘর শিবলিঙ্গকে রাবনেশ্বর শিবলিঙ্গ বলা হয়। 

ত্রিকূট পাহাড়ের তিনটি চূড়া রয়েছে যা তিন হিন্দু দেবতা ব্রহ্মা , বিষ্ণু এবং শিবের নামে নামকরণ করা হয়েছে । তিনটির মধ্যে মাত্র একটি চূড়া পর্যটকদের জন্য উন্মুক্ত।

তথ্যসূত্র

ঝাড়খণ্ডের পাহাড়
নলডাঙ্গা মন্দির

নলডাঙ্গা মন্দির হল ঝিনাইদহের  নলডাঙ্গা ইউনিয়নে অবস্থিত মন্দির। ১৬৫৬ সালে রাজা বাহাদুর প্রথম ভূষণ দেবরায় নলডাঙ্গা মন্দির প্রতিষ্ঠা করেন । তিনি মোট ৭টি মন্দির প্রতিষ্ঠা করেন । তার মধ্যে উল্লেখযোগ্যে  শ্রী শ্রী সিদ্ধেশরী মায়ের মন্দির,কালীমাতা মন্দির, লক্ষ্মী মন্দির, তারা মন্দির, দ্বিতল বিশিষ্ট বিঞ্চু মন্দির।

ইতিহাস
প্রায় পাঁচশত বছর আগে এই রাজ বংশের আদি পুরুষ ভট্টরায় ফরিদপুরের তেলিহাটি পরগনার অধীন ভবরাসুর গ্রামে বসবাস করতেন।তারই এক উত্তরাধীকারী সুরী বিষ্ণুদাস  হাজরা নলডাঙ্গার রাজ বংশ প্রতিষ্ঠা করেন।তার পিতার নাম ছিল মাধব শুভরাজ খান। বৃদ্ধ বয়সে বিষ্ণুদাস ধর্মের প্রতি বিশেষ অনুরাগী হয়ে সন্ন্যাসী হন এবং ফরিদপুরের ভবরাসুর হতে নলডাঙ্গার নিকট খড়াসিং গ্রামে চলে আসেন।বেগবতী নদীর তীরে এক জঙ্গলে তপস্যা শুরু করেন তিনি।

১৫৯০ সালে মোঘল সুবেদার মানসিংহ বঙ্গ বিজয়ের পর নৌকা যোগে বেগবতী নদী দিয়ে রাজধানী রাজমহলে যাচ্ছিলেন।তার সৈন্যরা পথিমধ্যে রসদ সংগ্রহের জন্য অনুসন্ধানে বের হয়ে বিষ্ণুদাস  সন্ন্যাসীকে তপস্যারত অবস্থায় দেখতে পান।এসময় বিষ্ণুদাস  সৈন্যদের খুব দ্রুত রসদ সংগ্রহ করে দেন। এতে সুবেদার মানসিংহ খুশি হয়ে সন্যাসীকে পার্শ্ব‌বর্তী‌ পাঁচটি গ্রাম দান করে যান।

সন্ন্যাসী ১৫৮০ সালে রাজা বাহাদুর শ্রীমন্ত দেবরায় নামে এক ছেলেকে দত্তক নেন। ভূষণ দেবরায় রণবীর খান নাম নিয়ে নলডাঙ্গা রাজ এস্টেটের প্রতিষ্ঠা করেন। ১৬৪০ সালে পার্শ্ববর্তী জমিদার রাজা কেদারেশ্বর নলডাঙ্গা আক্রমণ করে দখল করে নেন। পরবর্তীকালে ভূষণ দেবরায় কেদারেশ্বরকে হত্যা করে নলডাঙ্গা দখল করেন। তিনি দিল্লীর দরবার থেকে রাজ উপাধি লাভ করেন।  রাজা বাহাদুর প্রথম ভূষণ দেবরায় নলডাঙ্গায় জোড়া বাংলা প্রাসাদ নির্মাণ করেন। নদী তীরে সিদ্ধেশ্বরী কালী মন্দির প্রতিষ্ঠা করেন। এ মন্দিরের পাশাপাশি আরো ৭টি মন্দির প্রতিষ্ঠা করেন। তার দুই পুত্র কুমার পন্নগ ভূষণ দেবরায় ও কুমার মৃগাংক ভূষণ দেবরায় ।

তথ্যসূত্র

কালী মন্দির
লক্ষ্মী মন্দির
বিষ্ণু মন্দির
১৭শ শতাব্দীর হিন্দু মন্দির
ঝিনাইদহ জেলার হিন্দু মন্দির
জুলি অ্যান্ড্রুজ

ডেম জুলিয়া এলিজাবেথ জুলি অ্যান্ড্রুজ, ডিবিই (জন্ম ১ অক্টোবর ১৯৩৫) একজন ইংরেজ অভিনেত্রী, গায়িকা, লেখিকা, মঞ্চ পরিচালক ও নৃত্যশিল্পী।  শিশুশিল্পী ও গায়িকা হিসেবে ১৯৪৮ সালে ওয়েস্ট এন্ড থিয়েটারে তিনি প্রথম আত্মপ্রকাশ করেন ও ১৯৫৪ এ 'দ্য বয় ফ্রেন্ড' এ প্রথম ব্রডওয়েতে আবির্ভূত হন। মাই ফেয়ার লেডি (১৯৫৬), ক্যামেলট (১৯৬০) ইত্যাদি ব্রডওয়ের গীতিনাট্যগুলিতে অভিনয় করে তিনি বিখ্যাত হয়ে ওঠেন। তিনি একটি একাডেমি পুরস্কার, ছয়টি গোল্ডেন গ্লোব পুরস্কার, একটি বাফটা পুরস্কার, তিনটি গ্র্যামি পুরস্কার, দুটি প্রাইমটাইম এমি পুরস্কার, স্ক্রিন অ্যাক্টরস গিল্ড আজীবন সম্মাননা পুরস্কার, কেনেডি সেন্টার সম্মাননা, ও ডিজনি লেজেন্ডস পুরস্কার অর্জন করেছেন।
	
তার অভিনীত প্রথম চলচ্চিত্র মেরি পপিন্স (১৯৬৪)। এই চলচ্চিত্রে নাম ভূমিকায় অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার এবং সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন। এছাড়া তিনি দ্য সাউন্ড অব মিউজিক (১৯৬৫) চলচ্চিত্রে মারিয়া ফন ট্রাপ চরিত্রে এবং ভিক্টর/ভিক্টোরিয়া চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন।

তথ্যসূত্র

বহিঃসংযোগ

 
 
 
 
 
 
 
 
 "Julie Andrews: Prim and Improper" by Leslie Bennetts (March 14, 1982), The New York Times
 Official site for The Very Fairy Princess by Julie Andrews and Emma Walton Hamilton

১৯৩৫-এ জন্ম
জীবিত ব্যক্তি
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
ইংরেজ কণ্ঠাভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ মঞ্চ অভিনেত্রী
ইংরেজ শিশু অভিনেত্রী
ইংরেজ শিশুসাহিত্যিক
কলাম্বিয়া রেকর্ডসের শিল্পী
মার্কিন যুক্তরাষ্ট্রে ইংরেজ প্রবাসী
ব্রিটিশ ডেমহুড প্রাপ্ত অভিনেত্রী
শ্রেষ্ঠ অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
গ্র্যামি পুরস্কার বিজয়ী
শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী
প্রাইমটাইম এমি পুরস্কার বিজয়ী
বাফটা পুরস্কার বিজয়ী
স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
কেনেডি সেন্টার সম্মাননা প্রাপক
গ্র্যামি আজীবন সম্মাননা পুরস্কার প্রাপক
২১শ শতাব্দীর ইংরেজ ঔপন্যাসিক
২০শ শতাব্দীর ইংরেজ লেখক
২১শ শতাব্দীর ইংরেজ সঙ্গীতজ্ঞ
২১শ শতাব্দীর ইংরেজ গায়িকা
২১শ শতাব্দীর ইংরেজ সঙ্গীতশিল্পী
অডিওবই পাঠক
মার্কিন যুক্তরাষ্ট্রে ব্রিটিশ প্রবাসী অভিনেত্রী
দাভিদ দি দোনাতেল্লো বিজয়ী
ডোনাল্ডসন পুরস্কার বিজয়ী
ব্রিটিশ টেলিভিশন অভিনেত্রী
ইংরেজ নারী ঔপন্যাসিক
একরত্ন

একরত্ন একপ্রকারের মন্দির স্থাপত্যরীতি। বাংলা অঞ্চলে মন্দির নির্মাণের এই ধারাটি চালু হয়।

গঠনশৈলী 
এর মূল কাঠামো চারপাশওয়ালা চারচালা মন্দিরের মত; তবে ছাদটি সম্পূর্ণ আলাদা। একরত্ন মন্দিরে ছাদ সমতলীয় হয় যার কেন্দ্রে একটি সুসজ্জিত চূড়া থাকে।  এই একটি চূড়া থাকার জন্য একে ‘একরত্ন’ বলা হয়। রত্ন ধারার মন্দিরস্থাপত্যের মধ্যে একরত্ন সরলতম রূপ; যা পঞ্চরত্ন ও নবরত্ন ধারায় সম্প্রসারিত হতে পারে।

তথ্যসূত্র 

বাংলার মন্দির স্থাপত্য
হিন্দু মন্দির
ইতিহাসের ইতিহাস

ইতিহাসের ইতিহাস গোলাম আহমাদ মোর্তজার একটি ইতিহাস ভিত্তিক গ্রন্থ। এই বইয়ের মাধ্যমে তিনি সর্বপ্রথম আলোচনায় আসেন। ভারতের গতানুগতিক ইতিহাস বিষয়ক পাঠ্যপুস্তকগুলোতে যে মুসলিমবিদ্বেষী ব্রিটিশ তথ্যগুলো রয়েছে, সেই তথ্যগুলোর বিরোধীতা করেন এবং সেগুলো মিথ্যা দাবী করে তিনি প্রমাণসহকারে খণ্ডনের চেষ্টা করেন। পাশাপাশি বঙ্কিমচন্দ্র চট্টোপাধ্যায়, রবীন্দ্রনাথ ঠাকুর, মহাত্মা গান্ধী, রাজা রামমোহন রায়, দেবেন্দনাথ ঠাকুর ও আরও অন্যান্য বিখ্যাত ব্যক্তি সম্বন্ধে এই বইয়ে তিনি সমালোচনা করেন এবং তাদের চাপা পড়া ইতিহাস সামনে তুলে এনে প্রমাণসহকারে উপস্থাপন করার চেষ্টা করেন। ইতিহাসের ইতিহাস বইটি ১৯৮১ সালে পশ্চিমবঙ্গ সরকার সাম্প্রদায়িকতার অভিযোগে নিষিদ্ধ ও বাজেয়াপ্ত করে।

তথ্যসূত্র 

২০২১-এর বই
ইতিহাস বই
ক্যাপচা

ক্যাপচা (ইংরেজি : Captcha) তথ্যপ্রযুক্তিতে ব্যবহৃত বিশেষ একটি নিরাপত্তা ব্যবস্থা। ক্যাপচা হচ্ছে একটি চ্যালেঞ্জ রেসপন্স টেস্ট। এটির পুরো কথা হলো কমপ্লিটলি অটোমেটেড পাবলিক টার্নিং টেস্ট টু টেল কম্পিউটার এন্ড হিউম্যানস অ্যাপারট । ২০০৩ সালে এটির নামকরণ করেছিলেন  লুইস  ভন আন, মঅ্যানুয়েল বুম, জে হপার এবং জন লঅ্যাংফোড।

ক্যাপচা কী ও কেন
নিরাপত্তা নিশ্চিত করতে  নেটওয়ার্কের ভিতর দিয়ে যাবার সময় পাসওয়ার্ড দেওয়া হয় । পাসওয়ার্ডটি এমন ভাবে দেওয়া হয়  কেউ যেন সেটি সহজে অনুমান করতে না পারে । কিন্তু পাসওয়ার্ড বের করে ফেলার জন্য বিশেষ কম্পিউটার বা বিশেষ রোবট তৈরী হয়েছে। এগুলি সারাক্ষণই সম্ভাব্য সকল পাসওয়ার্ড দিয়ে চেষ্টা করতে থাকে, যতক্ষণ না সঠিক পাসওয়ার্ডটি বের হয় । রোবট যাতে ঢুকতে না পারে সে জন্য পাসওয়ার্ড দেওয়ার পরও একটি বিশেষ লেখা পড়ে টাইপ করে দিতে হয় । একজন সত্যিকার মানুষ যেটি সহজেই বুঝতে পারে কিন্তু রোবট তা বুঝতে পারে না। মানুষ এবং যন্ত্রকে আলাদা করার এই পদ্ধতিকে ক্যপচা বলে।

তথ্যসূত্র

কম্পিউটার নিরাপত্তা
২০শ শতাব্দীর উদ্ভাবন
পরিগণক দৃষ্টি